user
(Ememeza.) Sonto, Sonto ukhona yini?
Yebo ngikhona Mbhele.
Kanti awuyanga yini ukuyolanda uMfundisi esibhedlela?
Cha, angibange ngisahamba.
Yini indaba?
Bese sibaningi kakhulu, ekubeni itekisi ibiyodwa. Kwenzanjani, wahlahla
amehlo?
Ngiqeda kukhuluma noMaNsibande nababuya esibhedlela.
(Ngokuthuka.) Batheni?
UMaNsibande ungitshele ukuthi bathole umfundisi eseshonile.
Ini?
Usho njalo impela.
Kanjani? Ingani ubeseluleme eseyolandwa?
UMaNsibande namalungu ebandla bebedabuke kabi.
(Ngokukhululeka.) UNkulunkulu uhlela ngendlela yakhe.
Indaba kamfundisi yaxaka nje iqala.
Uphumule umfundisi.
Hhayi, kunzima nokho ukuyikholwa le ndaba. (Ebuka iwashi.) Cha, ake
ngibaleke, bengedlula ngithi angikulunguze nje ngoba indlela eya
edolobheni idlula ngapha.
(Emoyizela.) Kanti ubungedluliswa yinkumbulo?
Bengedluliswa yiyona.
Pho kawusangiqabuli nakancane nje ukuze ngikholwe ngempela?
(Esondeza izindebe.) Bengilindele wena ukuthi ungiqabule kuqala.
(Babambane baqabulane. Abuye avalelise uMbhele. Asale uSonto. Bese
ephazanyiswa ukungqongqoza.)
Ngena!
(Kungene uMthofi. Kuthi akazibulale uSonto.)
Hawu, wadinwa wangibuka kabi nje uma ngingena?
Kufanele ngabe ngenzenjani?
Kufanele ngabe uyangibingelela, hhayi ukungibuka sengathi ubona inja nje
ezokubangela isicefe.
Vele uyinja nje.
(Ehleka kakhulu.) Sengathi usheshile nje ukungibiza ngenja.
(Ehlahla amehlo.) Uchaza ukuthini?
Ngichaza ukuthi ingane yakho uzoyiswela. Kayizukubuya namhla esikoleni.

1. Bhala amazwi noma inkulumo ekulesi siqeshana esitshengisa ukuthi uMbhele
uyamangala ukufica uSonto esendlini.
assistant
Kanti awuyanga yini ukuyolanda uMfundisi esibhedlela?